Erthygl Rosh Hashanah

Mae’r erthygl yma wedi’i selio ar ‘Encyclopaedia Britannica’. 

Cyflwyniad:

Mae gan Iddewiaeth pwysigrwydd ac arwyddocâd mawr tuag at Wyliau Crefyddol. Mae bywyd dyddiol yn cael ei fireinio gan wyliau arwyddocaol trwy gydol y flwyddyn grefyddol. Nid oes modd penodi dyddiad i greadigaeth Rosh Hashanah ond mae’n debygol ei fod wedi dechrau erbyn y 6ed ganrif C.C.C.[footnoteRef:1]  [1:  Paragon House Publishers. (2016). Rosh Hashanah. Available: http://www.newworldencyclopedia.org/entry/Rosh_Hashanah. Last accessed 26/10/17.] 


Mae gan Iddewon ymrwymiad penodol i amser. O fewn y grefydd, dengys amser fel troell, wrth iddo symud ymlaen i’r dyfodol trwy gylchred tymhorol. Mae gwyliau Iddewig felly yn bwysig wrth fod yn arwyddbyst ar y droell i addysgu am ansoddau penodol sydd ynglŷn â thymhorau penodol y flwyddyn.[footnoteRef:2]  [2:  Paragon House Publishers. (2016). Rosh Hashanah. ] 


Beth yw Rosh Hashanah?

Gelwir gwyliau sy’n dechrau’r flwyddyn “Yr Uchel Wyliau Sanctaidd” neu Yamin Noraim fel arwyddocâd o’r parch y dylai Iddewon teimlo tuag at Dduw, ac fel symbol o’u bwysigrwydd yng nghalendr crefyddol Iddewig. Mae Rosh Hashanah yn arwain at Yom Kippur, a dengys pwysigrwydd y ddwy fel symbolaeth glir o beth yr olygir i fod yn Iddew heddiw.[footnoteRef:3]   [3:  C. M. Pilkington, (2005), Iddewiaeth, cyf. gan Sian A. Edwards [Caerdydd: Gwasg UWIC], p.211.] 


Rosh Hashanah yw dathliad creadigaeth y flwyddyn newydd a’r byd yn y tymor edifeiriol, ac yn llythrennol golygir ‘Pen y Flwyddyn’. Mae symbolaeth y ‘pen’ yn datgeli pwysigrwydd ysbrydol yr ŵyl, wrth i’r pen arwain symudiadau yn union fel mae’r ŵyl yn penderfynu ar drywydd ysbrydol y flwyddyn i’w ddod.[footnoteRef:4] Na welwn yr enw Rosh Hashanah o fewn testunau’r Beibl, ond yn unig o fewn testunau allanol megis y Mishnah.[footnoteRef:5] Yn  draddodiadol, ffocysir ar greadigaeth yr hil ddynol, a ffocysu ar Dduw'r Creawdwr, yr un maent yn atebol am dynged eu bywyd. Mae tynged yn cael eu penderfynu ar y degfed diwrnod, sydd yn rhoi amser i unigolion ufuddhau ac edifarhau wedi dechrau’r flwyddyn newydd.[footnoteRef:6] Mae’r genedl Iddewig yn coffau creadigaeth y byd ac yn adalw ei gyfrifoldebau i Dduw fel y rhai dewisedig.[footnoteRef:7] [4:  N. Brawer. (2008), A Brief Guide to Judaism: Theology, History and Practice [Philadelphia: Running Press], p.195.]  [5:  C. M. Pilkington, (1995). Judaism. [London: Hodder Headline Plc], pp.191-194.]  [6:  C. M. Pilkington, (2005), Iddewiaeth, p.211.]  [7:  Paragon House Publishers. (2016). Rosh Hashanah.] 


Dathlwyd Rosh Hashanah o fewn y mis cyntaf o enedigaeth y flwyddyn newydd, er nid hynny yw mis cyntaf y calendr Iddewig. Cwympir ym mis Tishrei, ac y mae’n cymryd lle ar y cyntaf a’r ail o’r fis; fel arfer ym mis Medi neu Hydref yng nghalendr Gregori.[footnoteRef:8] Caiff ei weld fel ddiwrnod o orffwys lle mae gweithgareddau gwaharddedig y Sabboth yn waharddedig hefyd. Dengys ei bwysigrwydd o fewn Iddewiaeth fel gŵyl hynod o sanctaidd.[footnoteRef:9] Cyfarch traddodiadol yr ŵyl yw “shana tova”[footnoteRef:10] a olygir ‘am flwyddyn dda’, “shana tova umetukah”[footnoteRef:11] a olygir ‘am flwyddyn dda a felys’, neu’n gyffredinol dywed “Bydded i ti gael dy dynghedu am flwyddyn ddedwydd”.[footnoteRef:12]  [8:  J. G. Harris, (1983), Arweiniad at Iddewiaeth [Caernarfon: Gwasg Pantycelyn], p.140.]  [9:  Paragon House Publishers. (2016). Rosh Hashanah.]  [10:  Paragon House Publishers. (2016). Rosh Hashanah.]  [11:  Paragon House Publishers. (2016). Rosh Hashanah.]  [12:  J. G. Harris, (1983), Arweiniad at Iddewiaeth, p.140.] 


Digwyddiadau Rosh Hashanah:

Mae dathliad Rosh Hashanah yn para 2 diwrnod ac yn dechrau gyda’r machlud haul y noson cynt, gan barhau gyda gwasanaethau synagog, kiddush, a phryd o fwyd llawn symbolaeth o felyster, bendithion a digonedd.[footnoteRef:13] Dyma’r unig ŵyl o fewn Iddewiaeth sydd yn cael ei ddathlu am ddau ddiwrnod o fewn Israel. Maent yn gweddïo wedi’r pryd o fwyd wrth adrodd, “May it be Your will to renew for us a good and sweet year”[footnoteRef:14]. Cynhaliwyd seremoni ychwanegol, y Musaf, o fewn y synagog, lle caiff y shofar ei ganu ar ôl y tair adran sydd yn trafod sofraniaeth Duw, sef: Malkhuyyot (brenhiniaeth), Zikhronot (coffa), a Shofarot (trwmpio).[footnoteRef:15] Ailadroddir gweddïau edifeiriol megis y selihot a’r Amidah.[footnoteRef:16]  [13:  G. Robinson. (2001). Essential Judaism: A Complete Guide to Beliefs, Customs, and Rituals. [New York, NY: Atria Paperback], p.93.]  [14:  N. Solomon. (1996), Judaism: A Very Short Introduction. [Oxford: Oxford University Press], p.62.]  [15:  E. Segal, (2008), Introducing Judaism [London: Routledge], p.286.]  [16:  Dan Cohn-Sherbok. (2004). Judaism: History, Belief and Practice. [New York, NY: Routledge], p.516.] 

 
Ymddengys yn Lefiticus, gyda’r unig arwedd nodweddiadol: “canu utgyrn” (Lef. 23:24). Shofar yw corn hwrdd a chaiff ei ganu pob bore am fis, heblaw am y Shabbat, er mwyn cyfleu ymdeimlad bod rhywbeth pwysig yn agosáu a bod newid mawr i’w ddod. Dengys nifer bod pwysigrwydd y shofar yn deillio o Isaac yn Gen. 22:13. Dengys ei bwysigrwydd wrth iddynt adrodd stori aberth Abraham ar ail ddiwrnod.[footnoteRef:17]  [17:  J. G. Harris, (1983), Arweiniad at Iddewiaeth, p.140. ] 


Mae’r Cantor yn canu’r Shofar 100 o weithiau, wrth wisgo kittel, sef gwisg wen i symboleiddio purdeb a chofio am farwolaeth.[footnoteRef:18] Mae gan y shofar nodau gwahanol, 3 yn benodol, sydd yn dangos ei arwyddocâd o fewn y grefydd; tekiah, galwad am sylw ac am symudiad i gyfeiriad newydd, shevarik, a teruah sydd yn cynrychioli edifarhad Iddewon.[footnoteRef:19] Mae canu’r shofar yn arwyddocaol o ddeffroad ysbrydol sydd yn gysylltiedig gyda’r datguddiad y cafodd Moses ar Fynydd Sinai yn ogystal â symboleiddio barnu gan Dduw ar y gorwel.[footnoteRef:20]  [18:  E. Segal, (2008), Introducing Judaism, p.286]  [19:  C. M. Pilkington, (2005), Iddewiaeth, pp.212-213.]  [20:  Dan Cohn-Sherbok. (2004). Judaism: History, Belief and Practice, p.515.] 


Pwysgirwydd bwyd:

Wedi’r gwasanaeth, maent yn mwynhau pryd melys o fwyd yn eu cartrefu. Maent yn bwyta bwydydd gyda symbolaeth glir yn gysylltiedig iddynt.[footnoteRef:21] Dechreuant gydag afalau wedi trochi ym mêl i symboleiddio'r gobaith bod y flwyddyn yn mynd i fod yn un felys a charedig iddynt. Mae’r un cysyniad yn cwmpasu Tzimmes. Yn ogystal, mwynheir Challah, fel y byddent ar Shabbat, ond yn hytrach na’i greu wedi plethu, crëwyd mewn cylch fel symbol o’r gylch di-diwedd fywyd a’r flwyddyn newydd i’w ddod. Ar y bwrdd, mae’n gyffredin i roi grawnafal. Yn ôl traddodiad, mae gan rawnafalau 613 had, un ar gyfer pob mitzvot. Mae gan fwydydd symbolaeth glir o fewn Iddewiaeth, a defnyddiwyd er mwyn cynrychioli digwyddiadau pwysig neu i symboleiddio arwyddocâd.[footnoteRef:22]   [21:  E. Segal, (2008), Introducing Judaism [London: Routledge], p.286.]  [22:  Paragon House Publishers. (2016). Rosh Hashanah.] 


Arwyddocâd a Phwysigrwydd heddiw:

Mae deall yr ‘Uchel Wyliau Sanctaidd’ yn cael ei weld fel deall gwir ystyr Iddewiaeth. Uchafbwynt bywyd ysbrydol yr Iddew yw edifeirwch a chymod a gellid dadlau bod y rhain yn rhan allweddol o fywyd yn gyffredinol. Mae’n hanfodol ei fod yn adnewyddu eu cymeriad yn flynyddol ac wynebu eu camgymeriadau, osgoi dal dig a deall bod y cyfle blynyddol i ddechrau eto yn ddigwyddiad arwyddocaol iawn.[footnoteRef:23]  [23:  C. M. Pilkington, (2005), Iddewiaeth, pp. 211-12.] 


Yn draddodiadol, mae canu’r shofar yn arwyddocaol o goroni brenin, symbol o’r ŵyl. Ar ddechrau pob flwyddyn, mae Iddewon yn coroni Duw fel eu brenin a dengys pa mor arwyddocaol ydyw hyd yn oed heddiw wrth gadarnhau ffydd.[footnoteRef:24]  [24:  C. M. Pilkington, (2005), Iddewiaeth, p.213. ] 


Erbyn heddiw, mae gan enwadau Iddewig traddodiadau gwahanol. Mae Iddewon Uniongred a Cheidwadol yn dathlu’r ŵyl dros ddeuddydd, neu fel ‘un diwrnod hir’[footnoteRef:25], lle mae Iddewon Diwygiedig ond yn dathlu’r diwrnod cyntaf. Yn ogystal, mae dynion uniongred yn ymgymryd mewn trochiad purdeb corfforol (tashlikh) ar Erev Rosh Hashanah mewn anrhydedd i bwysigrwydd a statws y diwrnod sydd i’w ddod. Gan amlaf, digwyddir ar y diwrnod cyntaf, cyn y gwasanaeth prynhawn.[footnoteRef:26]  [25:  Paragon House Publishers. (2016). Rosh Hashanah.]  [26:  Paragon House Publishers. (2016). Rosh Hashanah.] 


Mae’r ŵyl yn un o bwysigrwydd mawr i Iddewon hyd heddiw, wrth ffocysu ar benarglwyddiaeth Dduw. Ffordd ydyw i ddangos diolchgarwch, edifeirwch ac ufudd-dod i Dduw, yn ogystal ag ailgyhoeddi buchedd gyfiawn am bopeth mae’n gwneud i Iddewon fel y bobl ddewisedig iddo. Mae Rosh Hashanah yn arwyddocaol, ond i Iddewon mae pob diwrnod yn sanctaidd ac felly mae ganddynt ddyletswydd i ymdrin â phob diwrnod â’r un parch.[footnoteRef:27] [27:  J. G. Harris, (1983), Arweiniad at Iddewiaeth, p.140.
] 

